นายกรัฐมนตรี ย้ำตั้งประธานคณะกรรมาธิการวิสามัญพิจารณาศึกษาแก้ไขรัฐธรรมนูญเป็นไปตามกลไกสภา ยืนยันพร้อมสนับสนุน
นายกรัฐมนตรี ย้ำตั้งประธานคณะกรรมาธิการวิสามัญพิจารณาศึกษาแก้ไขรัฐธรรมนูญเป็นไปตามกลไกสภา ยืนยันพร้อมสนับสนุน    พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการพิจารณาคัดเลือกประธานคณะกรรมาธิการ(กมธ.) วิสามัญพิจารณาศึกษาแก้ไขรัฐธรรมนูญว่า เรื่องนี้ก็ต้องเป็นไปตามกลไกของรัฐสภา และกลไกของคณะกรรมาธิการ ตนเองคงไม่เข้าไปมีส่วนเกี่ยวข้อง แต่ก็ยินดีสนับสนุน เพราะเป็นเรื่องนโยบายของรัฐบาลที่ได้แถลงไป แต่ทั้งนี้ต้องตอบคำถามให้ได้ว่าแก้ไปเพื่อใครและเพื่ออะไร และต้องมีความเห็นชอบร่วมกัน พร้อมสอบถามความเห็นของประชาชน ซึ่งบางเรื่องก็ต้องทำประชาพิจารณ์ด้วย